12. ฐานะการเงินและผลการดำเนินงาน

1.  งบการเงิน

(1) สรุปรายงานการสอบบัญชี

    1.  รายงานการสอบทานโดยผู้สอบบัญชีรับอนุญาต ต่องบการเงินรวมสำหรับปี 2551
        สิ้นสุดวันที่ 31 ธันวาคม 2551

ผู้สอบบัญชี ได้แก่ นายณรงค์ พันตาวงษ์ ผู้สอบบัญชีรับอนุญาตเลขที่ 3315 บริษัทสำนักงาน เอินส์ท แอนด์ ยัง จำกัด ได้แสดงความเห็นว่า งบการเงินดังกล่าวแสดงฐานะการเงิน ณ วันที่ 31 ธันวาคม 2551 ผลการดำเนินงาน และกระแสเงินสดสำหรับปีสิ้นสุดวันเดียวกันของบริษัท และบริษัทย่อย โดยถูกต้องตามที่ควรในสาระสำคัญตามหลักการบัญชีที่รับรองทั่วไป

2.  รายงานการสอบทานโดยผู้สอบบัญชีรับอนุญาต ต่องบการเงินรวมสำหรับปี 2550 สิ้นสุดวันที่ 31
    ธันวาคม 2550

ผู้สอบบัญชี ได้แก่ นายณรงค์ พันตาวงษ์ ผู้สอบบัญชีรับอนุญาตเลขที่ 3315 บริษัทสำนักงาน เอินส์ท แอนด์ ยัง จำกัด ได้แสดงความเห็นว่า งบการเงินดังกล่าวแสดงฐานะการเงิน ณ วันที่ 31 ธันวาคม 2550 ผลการดำเนินงาน และกระแสเงินสดสำหรับปีสิ้นสุดวันเดียวกันของบริษัท และบริษัทย่อย โดยถูกต้องตามที่ควรในสาระสำคัญตามหลักการบัญชีที่รับรองทั่วไป

3.  รายงานการสอบทานโดยผู้สอบบัญชีรับอนุญาต ต่องบการเงินรวมสำหรับปี 2549 สิ้นสุดวันที่ 31
    ธันวาคม 2549

ผู้สอบบัญชี ได้แก่ นายศุภชัย ปัญญาวัฒโน ผู้สอบบัญชีรับอนุญาตเลขที่ 3930 บริษัทสำนักงาน เอินส์ท แอนด์ ยัง จำกัด ได้แสดงความเห็นว่า งบการเงินดังกล่าวแสดงฐานะการเงิน ณ วันที่ 31 ธันวาคม 2549 ผลการดำเนินงาน และกระแสเงินสดสำหรับปีสิ้นสุดวันเดียวกันของบริษัท และบริษัทย่อย โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  (ข) ตารางสรุปงบการเงิน

งบการเงินรวมของบริษัทและบริษัทย่อย

[TABLE]

  --------------------------------------- ----------- -------- ----------- -------- ----------- --------
  บริษัท ลีพัฒนาผลิตภัณฑ์ จำกัด (มหาชน)                                                                 
  และบริษัทย่อย                                                                                    

  งบกำไรขาดทุน                                                                                   

  สำหรับปีสิ้นสุดวันที่ 31 ธันวาคม 2549 - 2551                                                           

  รายการ                                  2549                 2550                 2551        

                                          พันบาท       %        พันบาท       %        พันบาท       %

  ผลประกอบการ                                                                                    

  รายได้จากการขาย                          3,978,120   99.51    3,720,066   99.23    3,912,168   99.41

  รายได้อื่น                                                                                        

  ดอกเบี้ยรับ                                9,164       0.23     6,625       0.18     3,658       0.09

  ส่วนแบ่งกำไร (ขาดทุน) ในบริษัทย่อยและบริษัทร่วม  -237        -0.01    854         0.02     1,813       0.05

  อื่น ๆ                                    10,609      0.28     21,522      0.57     17,689      0.45

  รายได้อื่น                                 19,536      0.49     29,001      0.77     23,160      0.59

  รวมรายได้                                3,997,656   100.00   3,749,067   100.00   3,935,328   100.00

  ค่าใช้จ่าย                                                                                        

  ต้นทุนขาย                                 3,415,502   85.44    3,214,095   85.73    3,529,516   89.69

  ค่าใช้จ่ายในการขายและการบริหาร              209,909     5.25     196,637     5.24     196,572     4.99

  ค่าเผื่อการลดลงของมูลค่าสินค้าคงเหลือ                                                     59,751      1.52

  รวมค่าใช้จ่าย                              3,625,411   90.69    3,410,732   90.98    3,785,839   96.20

  กำไรก่อนหักภาษีเงินได้และส่วนของผู้ถือหุ้นส่วนน้อย   372,245     9.31     338,335     9.02     149,489     3.80

  ดอกเบี้ยจ่าย                               241         0.01     48          0.00     7,554       0.19

  ภาษีเงินได้                                21,215      0.53     21,416      0.57     12,757      0.32

  กำไรสุทธิสำหรับปี                           350,789     8.77     316,871     8.45     129,178     3.28

  การแบ่งปันกำไรสุทธิ                                                                                

  ส่วนที่เป็นของผู้ถือหุ้นบริษัทใหญ่                                       315,753     8.42     132,228     3.36

  ส่วนที่เป็นของผู้ถือหุ้นส่วนน้อยของบริษัทย่อย         -2,758      -0.07    1,119       0.03     -3,051      -0.08

  กำไรสุทธิ                                 348,031     8.71     316,872     8.45     129,177     3.28

  กำไรต่อหุ้นขั้นพื้นฐาน                         0.47                 0.43                 0.18         
  --------------------------------------- ----------- -------- ----------- -------- ----------- --------

  ----------------------------------------- ---------- --- ---------- ---- ------- -----
  (ค)                                                                              
  อัตราส่วนทางการเงินที่สำคัญที่สะท้อนถึงฐานะการเงิน                                          

                                            2549           2550            2551    

  1. อัตราส่วนสภาพคล่อง                                                               

  อัตราส่วนสภาพคล่อง                           4.58           5.04            3.83    

  อัตราส่วนสภาพคล่องหมุนเร็ว                     1.82           1.41            1.19    

  อัตราส่วนสภาพคล่องกระแสเงินสด                 1.89           1.26            0.57    

  อัตราส่วนหมุนเวียนลูกหนี้การค้า                   31.15          24.80           20.22   

  ระยะเวลาเก็บหนี้เฉลี่ย                         12             14              18      

  อัตราส่วนหมุนเวียนสินค้าคงเหลือ                  5.74           4.87            4.66    

  ระยะเวลาขายสินค้าเฉลี่ย                       63             74              77      

  อัตราส่วนหมุนเวียนเจ้าหนี้                       24.66          22.79           28.59   

  ระยะเวลาชำระหนี้                            15             16              13      

  Cash Cycle                                60             72              82      

  2. อัตราส่วนแสดงความสามารถในการหากำไร                                              

  อัตรากำไรขั้นต้น                              14.14          13.60           9.78    

  อัตรากำไรจากการดำเนินงาน                    8.86           8.32            4.76    

  อัตรากำไรอื่น                                0.05           0.18            0.14    

  อัตราส่วนเงินสดต่อการทำกำไรจากการดำเนินงาน     107.10         82.14           73.76   

  อัตรากำไรสุทธิ                               8.70           8.49            3.36    

  อัตราผลตอบแทนผู้ถือหุ้น                         21.69          17.85           7.21    

  3. อัตราส่วนแสดงประสิทธิภาพในการดำเนินงาน                                             
  (EFFICIENCY RATIO)                                                               

  อัตราผลตอบแทนจากสินทรัพย์                     19.30          16.03           6.38    

  อัตราผลตอบแทนจากสินทรัพย์ถาวร                 65.69          56.96           31.83   

  อัตราการหมุนของสินทรัพย์                       2.22           1.90            1.90    

  4. อัตราส่วนวิเคราะห์นโยบายทางการเงิน                                                 
  (FINANCIAL POLICY RATIO)                                                         

  อัตราส่วนหนี้สินต่อส่วนของผู้ถือหุ้น                  0.12           0.11            0.15    

  อัตราส่วนความสามารถชำระดอกเบี้ย               1,482.62       5,740.83        36.13   

  อัตราส่วนความสามารถชำระภาระผูกพัน ( Cash      1.07           0.78            1.45    
  basis )                                                                          

  อัตราการจ่ายเงินปันผล                         63.36          60.52           66.70   
  ----------------------------------------- ---------- --- ---------- ---- ------- -----

  ----------------------------------------- ---------- --------- ---------
                                            2549       2550      2551

  5. ข้อมูลต่อหุ้น (PER SHARE)                                         

  มูลค่าตามบัญชีต่อหุ้น *                          2.28       2.46      2.48

  กำไรสุทธิต่อหุ้น**                             0.47       0.43      0.18

  เงินสดปันผลต่อหุ้น                             0.30       0.26      0.12

  หุ้นปันผลต่อหุ้น                                -          -         -

  6. อัตราการเติบโต (GROWTH RATE)                                   

  สินทรัพย์รวม                                 11.31      7.37      3.26

  หนี้สินรวม                                   5.24       -3.21     42.63

  รายได้จาการขาย                             34.26      -6.49     5.16

  ค่าใช้จ่ายดำเนินงาน                           9.83       -6.32     2.00

  กำไรสุทธิ                                   54.37      -9.27     -58.12
  ----------------------------------------- ---------- --------- ---------

12.2 คำอธิบายและการวิเคราะห์ของฝ่ายจัดการ

ผลการดำเนินงานและฐานะการเงินของบริษัท ลีพัฒนาผลิตภัณฑ์ จำกัด (มหาชน) และบริษัทย่อย
ในปี 2550 และ ปี 2551 สามารถอธิบายและวิเคราะห์ได้ดังนี้

  ผลการดำเนินงาน

รายได้

บริษัทมีรายได้จากการขายสินค้าในปี 2550 และ 2551 เป็นจำนวนรวม 3,720 ล้านบาท และ
3,912 ล้านบาท ตามลำดับ
รายได้หลักของบริษัทเป็นรายได้จากการขายอาหารสัตว์ผสมสำเร็จรูปประมาณร้อยละ 99.60
ส่วนที่เหลือร้อยละ 0.40 เป็นรายได้จากกิจการฟาร์ม

ในส่วนของรายได้จากอาหารสัตว์ผสมสำเร็จรูป สามารถแบ่งเป็น
รายได้จากอาหารสัตว์บกและอาหารสัตว์น้ำโดยในปี 2551
รายได้จากอาหารสัตว์บกและสัตว์น้ำคิดเป็นประมาณร้อยละ 45 และร้อยละ 55
ของรายได้จากอาหารสัตว์ผสมสำเร็จรูป ตามลำดับ ซึ่งมีสัดส่วนการขายใกล้เคียงกับปีก่อน

ในปี 2551 บริษัทมีรายได้จากการขายเพิ่มขึ้นเทียบกับปีก่อนประมาณ 5%
เนื่องจากปริมาณการขายอาหารสัตว์ลดลงประมาณ 15% แต่ราคาขายอาหารสัตว์ต่อตันเพิ่มขึ้น
ประมาณ 24% สำหรับรายได้อื่นจากดอกเบี้ยรับมีจำนวน 7 ล้านบาท และ 4 ล้านบาท ในปี 2550
และ 2551 ตามลำดับ เนื่องจากจำนวนเงินฝากและอัตราดอกเบี้ยลดลง
ส่วนรายได้อื่นจากการขายวัสดุพลอยได้และทรัพย์สินซึ่งตัดค่าเสื่อมราคาใกล้หมดแล้วและไม่ได้ใช้ในการดำเนินงานมีจำนวน
21 ล้านบาท และ 18 ล้านบาท ตามลำดับ

ต้นทุนขาย

บริษัทมีต้นทุนขายต่อตันเพิ่มขึ้น โดยในปี 2550 และ 2551 มีต้นทุนขายจำนวน 3,214 ล้านบาท
และ 3,530 ล้านบาท ตามลำดับ โดยคิดเป็นร้อยละ 86.40 และร้อยละ 90.22 ของยอดขาย
ตามลำดับ ซึ่งการที่ต้นทุนขายต่อตันเพิ่มสูงขึ้นมาโดยตลอด
เนื่องจากปริมาณการขายอาหารสัตว์น้ำมีมากขึ้นและต้นทุนวัตถุดิบในการผลิตอาหารสัตว์ก็มีราคาสูงขึ้นด้วย
โดยต้นทุนวัตถุดิบหลักที่มีการเพิ่มขึ้นอย่างมีนัยสำคัญได้แก่ ข้าวโพด ปลาป่น กากถั่วเหลือง
รำและปลายข้าว เป็นต้น โดยในปี 2551 ที่ผ่านมา
วัตถุดิบในกลุ่มธัญพืชยังคงได้รับอิทธิพลจากผลผลิตของโลกลดลง
ประกอบกับความต้องการพลังงานทางเลือกโดยเฉพาะเอทานอลที่ผลิตจากข้าวโพดมีมากขึ้น
ทำให้ราคาข้าวโพดมีราคาสูงขึ้น
และยังส่งผลให้กากถั่วเหลืองและปลาป่นมีราคาสูงขึ้นตามจากอิทธิพลของราคาในตลาดโลกที่ปรับตัวสูงขึ้น

ค่าใช้จ่ายในการขายและบริหาร

บริษัทมีค่าใช้จ่ายในการขายและบริหารจำนวน 193 ล้านบาท และ 196 ล้านบาท ในปี 2550 และ
2551 ซึ่งคิดเป็นร้อยละ 5.14 และ 5.00 ของรายได้รวม ตามลำดับ
ซึ่งจะเห็นว่าค่าใช้จ่ายในการขายและบริหารมีสัดส่วนที่ใกล้เคียงกับปีก่อน

ในปี 2551 บริษัทมีดอกเบี้ยจ่ายประมาณ 4 ล้านบาท
จากเงินกู้ยืมระยะสั้นจากธนาคารมีวัตถุประสงค์เพื่อเป็นการบริหารสภาพคล่องทางการเงินของบริษัทเท่านั้น
อย่างไรก็ตามวงเงินกู้ที่บริษัทมีอยู่กับสถาบันการเงินก็ยังมียอดวงเงินสินเชื่อคงเหลืออยู่
ซึ่งบริษัทสามารถใช้ได้ในกรณีที่บริษัทมีความต้องการใช้เงินและมีเงินทุนหมุนเวียนภายในไม่เพียงพอ

ค่าเผื่อการลดลงของมูลค่าสินค้าคงเหลือ

ในปี 2551 บริษัทได้บันทึกบัญชีเพื่อรับรู้ผลขาดทุนสำหรับค่าเผื่อการลดมูลค่าของสินค้าคงเหลือ
(ข้าวโพด) จำนวนเงินประมาณ 60 ล้านบาท ซึ่งเป็นผลขาดทุนยังไม่เกิดขึ้นจริง (Unrealized
loss) จากการตีราคามูลค่าสุทธิที่คาดว่าจะขายได้ในอนาคต
สาเหตุจากราคาสินค้าเกษตรโดยเฉพาะข้าวโพดมีราคาลดลง เนื่องจากภาวะเศรษฐกิจโลก
ส่งผลให้ราคาตลาดน้ำมันดิบและพืชพลังงานทดแทนลดต่ำลงอย่างมาก
ภายหลังจากที่บริษัทได้มีการซื้อเก็บสต๊อคข้าวโพด
เพื่อใช้ผลิตอาหารสัตว์เป็นปกติในช่วงต้นฤดูของการเก็บเกี่ยวข้าวโพด

กำไรสุทธิ

สำหรับในส่วนของธุรกิจอาหารสัตว์มีกำไรขั้นต้นลดลงในอัตราร้อยละ 3.82 จากอัตราร้อยละ
13.60 ในปี 2550 เป็นอัตราร้อยละ 9.78 ในปี 2551
เนื่องจากต้นทุนวัตถุดิบอาหารสัตว์เพิ่มขึ้นอย่างมาก แม้ว่าบริษัทสามารถปรับราคาขึ้นได้บ้าง
แต่ก็ยังไม่สามารถปรับราคาขึ้นได้ทันเท่ากับต้นทุนวัตถุดิบอาหารสัตว์ที่เพิ่มขึ้น

บริษัทมีอัตรากำไรสุทธิในปี 2550 และ 2551 เท่ากับร้อยละ 8.49 และร้อยละ 3.36 ตามลำดับ
กำไรสุทธิลดลงจากปีก่อน
เนื่องจากกำไรจากธุรกิจอาหารสัตว์ลดลงและปริมาณการขายอาหารสัตว์ลดลงโดยเฉพาะในหมวดอาหารสัตว์บก

อัตราผลตอบแทนของผู้ถือหุ้น

บริษัทมีอัตราผลตอบแทนผู้ถือหุ้นในปี 2550-2551 คิดเป็นร้อยละ 17.85 และร้อยละ 7.21
เนื่องจากกำไรสุทธิลดลงประมาณ 184 ล้านบาท โดยกำไรสุทธิปีก่อนประมาณ 316 ล้านบาท
และในปี 2551 ประมาณ 132 ล้านบาท
นอกจากนั้นบริษัทยังมีอัตราผลตอบแทนจากสินทรัพย์ลดลงจากร้อยละ 16.03 ในปี 2550 เป็นร้อยละ
6.38 ในปี 2551 เนื่องจากกำไรสุทธิจากการดำเนินงานลดลงจากปีก่อน

ฐานะการเงิน

สินทรัพย์

บริษัทมีสินทรัพย์รวมในปี 2550-2551 เป็นจำนวนรวม 2,040 ล้านบาท และ 2,107 ล้านบาท
ตามลำดับ
โดยเป็นสินทรัพย์หมุนเวียนและสินทรัพย์ไม่หมุนเวียนในอัตราส่วนที่ใกล้เคียงกันคือประมาณร้อยละ 50

สำหรับสินทรัพย์หมุนเวียนที่สำคัญได้แก่ เงินสดและเงินฝากธนาคาร สินค้าคงเหลือ
ลูกหนี้และตั๋วเงินรับการค้า และเงินลงทุนระยะสั้น รวมเป็นสัดส่วนร้อยละ 50 ของสินทรัพย์รวม

สินค้าคงเหลือ

ในปี 2550 – 2551 บริษัทมีปริมาณสินค้าคงเหลือสุทธิจากค่าเผื่อการลดลงของมูลค่าสินค้าคงเหลือ
จำนวน 707 ล้านบาท และ 739 ล้านบาท ตามลำดับ หรือคิดเป็นประมาณร้อยละ 34 และร้อยละ
35 ของสินทรัพย์รวม ตามลำดับ โดยระยะเวลาในการเก็บสินค้าของบริษัทเพิ่มขึ้นจาก 74 วันเป็น
77 วัน ทั้งนี้สินค้าคงเหลือของบริษัทส่วนใหญ่เป็นวัตถุดิบการผลิตอาหารสัตว์ประกอบด้วย ข้าวโพด
กากถั่วเหลือง และปลาป่น ปัจจุบันมีราคาต้นทุนสูงขึ้นจากปีก่อน ๆ
ค่อนข้างมากตามภาวะการณ์ของตลาด
ซึ่งบริษัทจะจัดเก็บไว้เพื่อป้องกันในเรื่องการเปลี่ยนแปลงของราคาและกรณีการขาดแคลนวัตถุดิบ
โดยการเก็บรักษาสินค้าวัตถุดิบดังกล่าวจะไม่มีปัญหาในเรื่องของการเสื่อมคุณภาพหรือการเน่าเสีย
เนื่องจากวัตถุดิบเหล่านี้ผ่านการอบแห้งมาแล้วและสามารถเก็บได้นาน

ลูกหนี้การค้าและตั๋วเงินรับการค้า

ในปี 2550 – 2551 บริษัทมีลูกหนี้การค้าและตั๋วเงินรับการค้าจำนวน 173 ล้านบาท และ 185
ล้านบาท ตามลำดับ หรือคิดเป็นร้อยละของสินทรัพย์รวมดังนี้คือ ร้อยละ 8 และร้อยละ 9 ตามลำดับ
โดยมีระยะเวลาการเก็บหนี้โดยเฉลี่ย 14 วัน และ 18 วัน ในปี 2550 และปี 2551 ตามลำดับ
ทั้งนี้เนื่องจากที่ผ่านมาบริษัทมีการเน้นนโยบายการขายเงินสดมาโดยตลอด แต่ในปี 2551
จะให้เครดิตเฉพาะลูกค้าที่มีประวัติการจ่ายชำระเงินที่ดี รวมทั้งมีหลักทรัพย์ค้ำประกัน

ในด้านของนโยบายการตั้งสำรองหนี้สงสัยจะสูญ
บริษัทมีการตั้งสำรองหนี้สงสัยจะสูญโดยพิจารณาจากฐานะทางการเงินของลูกค้า หลักประกัน
ประวัติการชำระหนี้ ทั้งนี้ลูกหนี้การค้าที่มีอายุหนี้ค้างชำระเกิน 3 เดือนนั้น
บริษัทจะมีการตั้งสำรองภายหลังจากหักมูลค่าของหลักประกัน
ซึ่งลูกค้าเหล่านี้จะมีการทยอยผ่อนชำระคืนบริษัทตลอดมา
บริษัทจึงมีความเชื่อมั่นว่าบริษัทมีการตั้งสำรองหนี้สงสัยจะสูญอย่างเพียงพอ
โดยบริษัทได้ตั้งค่าเผื่อหนี้สงสัยจะสูญเป็นจำนวนถึงประมาณร้อยละ 87
ของลูกหนี้การค้าและตั๋วเงินรับการค้าที่ค้างชำระเกิน 6 เดือนจากยอดคงค้าง ณ 31 ธันวาคม
2551

เงินลงทุนระยะสั้น

ในปี 2550 – 2551 บริษัทมีเงินลงทุนระยะสั้นจำนวน 173 ล้านบาท และ 124 ล้านบาท
ตามลำดับ
การลงทุนในเงินลงทุนระยะสั้นนี้บริษัทมีวัตถุประสงค์เพื่อเป็นการบริหารสภาพคล่องทางการเงิน
โดยบริษัทไม่มีการกำหนดวงเงินสูงสุดในการลงทุนแต่อย่างใด
แต่จะพิจารณาจากสภาพคล่องส่วนเกินในแต่ละช่วงเวลา
นอกจากนี้บริษัทจะพิจารณาการลงทุนในสินทรัพย์ที่ให้ผลตอบแทนที่เหมาะสมและคำนึงถึงความเสี่ยงเป็นหลัก
โดยจะเป็นการลงทุนทั้งในหลักทรัพย์ของรัฐบาล รัฐวิสาหกิจ
และหลักทรัพย์ที่จดทะเบียนในตลาดหลักทรัพย์ ฯ สำหรับการลงทุนในแต่ละครั้ง
จะต้องได้รับความเห็นชอบจากคณะกรรมการบริษัท และ / หรือ คณะกรรมการบริหาร

สินทรัพย์ถาวร

สินทรัพย์ถาวรหลักของบริษัทเป็นสินทรัพย์ประเภท ที่ดิน อาคารและอุปกรณ์ โดย
อาคารและอุปกรณ์ได้เพิ่มขึ้นในช่วงของปี 2551
เป็นผลมาจากการที่บริษัทมีการปรับปรุงเครื่องจักรและคลังสินค้าในโรงงานอาหารสัตว์น้ำให้มีประสิทธิภาพมากขึ้นของทั้งสองโรงงาน
โดยใช้เงินลงทุนในการปรับปรุงประมาณ 50 ล้านบาท
นอกจากนั้นเป็นการลงทุนเพิ่มในการซื้ออุปกรณ์และเครื่องใช้สำนักงานอีกประมาณ 10 ล้านบาท
จึงทำให้สินทรัพย์ถาวรเพิ่มขึ้น โดยมีมูลค่าต้นทุนการซื้อ ณ 31 ธันวาคม
ก่อนหักค่าเสื่อมราคาสะสมเท่ากับ 1,804 ล้านบาท และ 1,864 ล้านบาท ในปี 2550 และ 2551
ตามลำดับ

แหล่งที่มาของเงินทุน

หนี้สิน

บริษัทมีหนี้สินรวมในปี 2550-2551 เป็นจำนวน 198 ล้านบาท และ 282 ล้านบาท ตามลำดับ
หรือคิดเป็นอัตราส่วนหนี้สินต่อสินทรัพย์รวมในอัตราร้อยละ 10 และ 13 ในปี 2550 และ 2551
ตามลำดับ โดยจะเห็นว่าหนี้สินส่วนใหญ่เป็นหนี้สินหมุนเวียน ประกอบด้วยหนี้สินหลัก ๆ คือ
เงินกู้ยืมระยะสั้นจากธนาคารและเจ้าหนี้ทรัสต์รีซีท
และเป็นเจ้าหนี้การค้าจากการซื้อวัตถุดิบซึ่งมีเครดิตเทอมตามปกติทางการค้าอยู่แล้ว

บริษัทและบริษัทย่อย
ไม่มีการค้ำประกันบุคคลอื่นหรือมีหนี้สินที่อาจเกิดขึ้นหรือมีการผูกพันการลงทุนในโครงการหรือมีภาระผูกพันอื่นใดในลักษณะเดียวกันที่อาจกระทบต่อฐานะการเงินหรือผลการดำเนินงานของบริษัท
และบริษัทย่อย ยกเว้นการค้ำประกันหนี้สินไขว้ระหว่างกัน
โดยบริษัทใหญ่ค้ำประกันหนี้สินบริษัทย่อยและบริษัทย่อยค้ำประกันหนี้สินบริษัทใหญ่และการร่วมค้ำประกันระหว่างกันในวงเงินสินเชื่อ
ซึ่งสถาบันการเงินให้กู้ร่วมแก่บริษัทใหญ่และบริษัทย่อยสามารถใช้วงเงินสินเชื่อร่วมกันได้
บริษัทและบริษัทย่อยได้รับวงเงินสินเชื่อหลายประเภทจากสถาบันการเงินหลายแห่งรวมเป็นวงเงินที่ยังไม่ได้ใช้จำนวน
779 ล้านบาท และ 1,033 ล้านบาท ณ วันที่ 31 ธันวาคม 2550 และ 2551 ตามลำดับ

สำหรับภาระการค้ำประกันหนี้สินดังกล่าวนี้
ไม่มีผลกระทบต่อฐานะการเงินและผลการดำเนินงานของบริษัทและบริษัทย่อย
เนื่องจากเป็นข้อผูกพันตามสัญญาการกู้ยืมเงินที่เป็นปกติทางการค้าของบริษัทและบริษัทย่อย
โดยปัจจุบันส่วนใหญ่เป็นวงเงินสินเชื่อที่ยังไม่ได้ใช้
เนื่องจากบริษัทและบริษัทย่อยยังมีสภาพคล่องทางการเงินที่ดีมากอีกทั้งวงเงินสินเชื่อดังกล่าวไม่ต้องใช้ทรัพย์สินจำนองเป็นหลักทรัพย์ค้ำประกันในการกู้ยืม

ส่วนของผู้ถือหุ้น

โดย ณ 31 ธันวาคม 2551 มีส่วนของผู้ถือหุ้นจำนวน 1,825 ล้านบาท
มีกำไรสะสมยังไม่ได้จัดสรรจำนวนประมาณ 438 ล้านบาท และได้มีมติคณะกรรมการครั้งที่ 2/2552
เมื่อวันที่ 12 มีนาคม 2552 ให้จ่ายเงินสดปันผลประจำ ปี 2551 เพิ่มเติมอีกในอัตราหุ้นละ 0.06
บาท รวมเป็นเงินปันผลจ่าย 44.10 ล้านบาท กำหนดจ่ายวันที่ 22 พฤษภาคม 2552
ซึ่งจ่ายจากผลการดำเนินงาน สำหรับงวด 6 เดือนหลังของปี 2551
และเมื่อรวมกับเงินปันผลระหว่างกาล ครั้งที่ 1/2551 สำหรับผลการดำเนินงานงวด 6
เดือนแรกของปี 2551 ที่บริษัทได้จ่ายไปแล้ว เมื่อวันที่ 11 พฤศจิกายน 2551
ก็จะรวมเป็นเงินปันผลที่จ่ายจากผลการดำเนินงานในปีนี้ในอัตราหุ้นละ 0.12 บาท
รวมเป็นเงินปันผลจ่ายทั้งสิ้นประมาณ 88.20 ล้านบาท
หรือคิดเป็นอัตราการจ่ายเงินปันผลในอัตราร้อยละ 66.70 ของกำไรสุทธิของงบการเงินรวมของปี
2551

ความเหมาะสมของโครงสร้างเงินทุน

 เมื่อพิจารณาความเหมาะสมของโครงสร้างเงินทุนพบว่า ณ วันที่ 31 ธันวาคม 2551 บริษัทมีอัตราส่วนหนี้สินต่อส่วนของผู้ถือหุ้นเท่ากับ 0.15 เท่า ซึ่งถือว่าเป็นอัตราส่วนที่ต่ำเมื่อเปรียบเทียบกับบริษัทในอุตสาหกรรมเดียวกัน ทั้งนี้จะเห็นว่าการประกอบธุรกิจของบริษัทเน้นการใช้เงินทุนจากผู้ถือหุ้นและเงินทุนที่มาจากการดำเนินงานเป็นหลัก อย่างไรก็ตามจากการที่บริษัทดำเนินธุรกิจโดยเน้นการขายเงินสด และมีระดับอัตราการทำกำไรในระดับที่เหมาะสม ส่งผลให้บริษัทไม่มีความจำเป็นต้องใช้แหล่งกู้ยืมเงินจากเจ้าหนี้สถาบันการเงินจำนวนที่มาก ๆ โดยบริษัทสามารถจ่ายเงินปันผลให้กับผู้ถือหุ้นของบริษัทจากเงินทุนหมุนเวียนภายในของบริษัทเอง ดังนั้นจึงถือว่าโครงสร้างเงินทุนของบริษัทในปัจจุบันเป็นโครงสร้างเงินทุนที่เหมาะสมและมีความมั่นคงทางการเงิน อย่างไรก็ตามในอนาคตหากบริษัทมีความต้องการใช้เงินทุนหมุนเวียนในกิจการ บริษัทยังคงมีวงเงินคงเหลืออยู่กับสถาบันการเงินอย่างเพียงพอ

สภาพคล่อง

 กระแสเงินสดจากการดำเนินงาน

บริษัทมีกระแสเงินสดจากการกิจกรรมดำเนินงานในปี 2550-2551 เป็นจำนวนประมาณ 248
ล้านบาท และ137 ล้านบาท ตามลำดับ
จะเห็นว่ากระแสเงินสดจากกิจกรรมดำเนินงานมีจำนวนที่ลดลงจากปีก่อน
ส่วนใหญ่จะมาจากกำไรที่ลดลง รวมทั้งการใช้เงินหมุนเวียนเก็บสต๊อคสินค้าคงเหลือ
และการบริหารสินเชื่อแก่ลูกหนี้เป็นหลัก
โดยในส่วนของสินค้าคงเหลือจะแปรเปลี่ยนตามความต้องการสินค้าในตลาดเป็นหลัก
รวมทั้งการเปลี่ยนแปลง

ราคาที่สูงขึ้นของวัตถุดิบที่สำคัญด้วย ในส่วนของลูกหนี้การค้า สำหรับในปีที่ผ่าน ๆ
มาบริษัทมีนโยบายในการขายเงินสด การเร่งรัดเก็บหนี้
และมีนโยบายในการตั้งสำรองหนี้สงสัยจะสูญให้เพียงพอ
เนื่องจากในปีนี้บริษัทเริ่มขยายให้สินเชื่อแก่ลูกค้าบางรายที่มีประวัติการชำระเงินที่ดี
และมีศักยภาพในการขยายตลาดให้กับบริษัท โดยจะเห็นว่าระยะเวลาในการเก็บหนี้และ Cash
Cycle ของบริษัทในปีนี้เพิ่มขึ้นจาก 72 วัน เป็น 82 วัน

กระแสเงินสดจากกิจกรรมลงทุน

บริษัทมีกระแสเงินสดที่ใช้ไปกิจกรรมลงทุนประมาณ 66 ล้านบาท
ทั้งนี้ส่วนใหญ่เนื่องจากบริษัทมีการนำเงินไปลงทุน
ในการปรับปรุงอาคารโรงงานและเครื่องจักเพิ่มเติมในปีนี้อีกประมาณ 50 ล้านบาท
สำหรับโรงงานอาหารสัตว์น้ำทั้งสองแห่ง และซื้อทรัพย์สินอุปกรณ์เครื่องใช้สำนักงานเพิ่มอีกประมาณ
10 ล้านบาท

กระแสเงินสดจากกิจกรรมจัดหาเงิน

บริษัทมีกระแสเงินสดจากกิจกรรมจัดหาเงินติดลบในระหว่างปี 2550-2551 จำนวน 229 ล้านบาท
และ 28 ล้านบาท ตามลำดับ
โดยส่วนใหญ่กระแสเงินสดจัดหาเงินติดลบนั้นเกิดจากการที่บริษัทจ่ายเงินปันผลเป็นเงินสดประมาณ
228 ล้านบาท และ 147 ล้านบาท ในปี 2550 และ 2551 ตามลำดับ รวมทั้งในปี 2551
มีการกู้ยืมเงินระยะสั้นและทรัสต์รีซีทจากธนาคารเพื่อเป็นเงินทุนหมุนเวียนเสริมสภาพคล่องบริหารทางการเงินของบริษัท
โดยมีหนี้สินดังกล่าวคงเหลือ ณ 31 ธันวาคม 2551 ประมาณ 120 ล้านบาท

 อัตราส่วนสภาพคล่อง

หากพิจารณาอัตราส่วนที่แสดงถึงสภาพคล่องของบริษัท
โดยพิจารณาจากอัตราส่วนสินทรัพย์หมุนเวียนต่อหนี้สินหมุนเวียนในปี 2550-2551 ที่ 5.04 เท่า
และ 3.83 เท่า ตามลำดับ จะเห็นว่าสภาพคล่องของบริษัทก็ยังอยู่ในเกณฑ์ที่ดี
ถึงแม้ว่าจะลดลงจากปีก่อน ซึ่งเป็นผลมาจากกำไรจากการดำเนินงานลดลง

12.3 ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ผลกระทบจากการออกหุ้นเพิ่มทุนเพื่อจำหน่ายให้กับบุคคลในวงจำกัด

ตามที่ประชุมวิสามัญผู้ถือหุ้นของบริษัท เมื่อวันที่ 1 ธันวาคม 2546
ได้มีมติให้บริษัทออกหุ้นเพิ่มทุนจำนวน 245 ล้านบาท
เพื่อจำหน่ายให้กับบุคคลในวงจำกัดเพื่อวัตถุประสงค์ในการหาผู้ร่วมทุนอันจะเอื้อประโยชน์กับบริษัท
(Strategic Partner) โดยกำหนดว่าราคาเสนอขายหุ้นดังกล่าวจะต้องไม่ต่ำกว่าร้อยละ 80
ของราคาปิดเฉลี่ยของหุ้นของบริษัทในตลาดหลักทรัพย์ในช่วงเวลาก่อนที่จะมีการเสนอขาย
การออกหุ้นจำนวนดังกล่าวจะส่งผลกระทบในส่วนของ Dilution Effect และ Price
Dilution Effect ดังที่ได้กล่าวแล้วในหัวข้อปัจจัยความเสี่ยง